Framburður og fólkavøkstur vóru lyklaorðini, tá ið vit tóku við stýringini fyri fýra árum síðani. Í dag kunnu vit staðfesta, at vit fyri fyrstu ferð í 28 ár eru fleiri enn 5000 borgarar í Klaksvíkar kommunu, gjaldførið er hækkað úr 10 til 70 milliónir krónur og samstundis er skattaprosentið hitt lægsta í átta ár. Stutt sagt: allir pílarnir peika rætta vegin. Størsta avbjóðingin fyri trivnaðin í Klaksvík í løtuni eru væntandi bústaðarmøguleikar. Vit fegnast um fólkavøksturin og ynskja okkum altíð, at fleiri skulu velja Klaksvík sum heimstað, men hetta kunnu vit ikki vænta, um leitanin eftir bústaði er sum eftir einum húki á bládýpi. Vegir og gongubreytir–alneyðugt við einari viðlíkahaldsætlan Nú val stendur fyri durum, skriva og tosa valevnini um mangt og hvat. Eitt evni, sum fleiri lata liggja, er okkara vegakervi og gongubreytir. Hví so er, vita vit óivað øll. Vegakervið og gongubreytirnar í Klaksvík eru eitt niðurraðfest og ótíðarhóskandi øki, sum eingin politikari kann vera stoltur av. Sjálvt um Klaksvíkar fimleikafelag er eitt av størstu feløgunum í býnum, og sjálvt um fimleikur er rørsla, sum øll fólk kunnu íðka og njóta ágóðan av, so er fimleikinum ikki lív lagað, um umstøðurnar ikki verða betri. Tí eiga vit sum skjótast at byggja nýggja fimleikahøll, og á tann hátt styrkja um alt ítrottarøkið í Klaksvík. Tað skal verða gott at eldast í Klaksvík Kommunurnar yvirtóku Eldraøkið og Heimatænastuna tann 1. januar 2015. Vit kunnu bara staðfesta, at yvirtøkan varð skundað ígjøgnum uttan neyðuga fyrireikingararbeiðið. Landið gav so statt kommununum eitt økið, sum hevur verið merkt av skerjingum og sparingum ígjøgnum fleiri ár. Klaksvíkar Tónlistaskúli heldur til í Gamla Skúla í Klaksvík. Bygningurin er 122 ára gamal. Hann er søguligur, men als ikki hóskandi sum musikkskúli. Umframt, at bygningurin er ótíðarhóskandi, so hoyrist alt ov væl ímillum hølini. Eg minnist, tá eg sjálv spældi har, hvussu strævið tað var at hoyra uppá trummurnar, meðan eg sjálv royndi at fokusera á mítt egna spæl.